কুড়িগ্রামের রাজীবপুর উপজেলার সদর ইউনিয়ন পরিষদ নির্বাচনে একই পরিবারের দুই সহোদর ভাই ও এক বোন একই ওয়ার্ডে প্রার্থী হওয়ার ঘটনায় ব্যাপক চাঞ্চল্যের সৃষ্টি করেছে। ওই ইউনিয়নের ৩ নম্বর ওয়ার্ড সদস্য পদে বড় ভাই পর্বত আলী (মোড়ক) ও ছোট ভাই আমির আলী (তালা) এবং একই ওয়ার্ডের সংরক্ষিত মহিলা সদস্য পদে বোন ফরিদা ইয়াছমিন(তালগাছ) প্রচারণায় মেতে উঠেছেন। তিন জনেই নিজেদের পক্ষে ভোটারদের দ্বারে দ্বারে ঘুরে ভোট প্রার্থনা করছেন। এক ভাই ভোট প্রার্থনা শেষ না করতেই ছোট ভাই হাজির ভোটের জন্য। এমন ভোট প্রার্থনায় ভোটারদের মাঝেও কৌতুলের সৃষ্টি করেছে।